als_Latn dik_Latn sag_Latn
-
3 | Zana MullaademiShare:
Në përputhje me dashurinë e jashtëzakonshme të Partisë së Fortë për shtetet e huaja, e sidomos për Zvicrën, Zana Elshani Mullaademi është ndër të paktat nënkryetare të partisë e cila krejt rastësisht u lind në Aarau të po këtij shteti, qysh në vitin e largët dhe të zymtë të 1989-ës.
Shkollimin fillor e kreu në Aarau, me sukses të paparë dhe të padëgjuar deri atëherë në Zvicër. Si shpërblim prej shtetit përfitoi djathë zviceran falas për tërë jetën.
Pasi që një ndër virtytet më të mëdha dhe më të theksuara të saj ishte, është dhe do të jetë patriotizmi - vlerë kjo e trashëguar denjësisht nga familja e saj - Zana u kthye në mëmëdhe për ta dhënë kontributin e saj në Kosovë.
Ndalesa e saj e parë ishte gjimnazi famë-lartë “Sami Frashëri” në Prishtinë, ku ajo përsëriti sukseset e saja të Zvicrës – veçse kësaj radhë, në masë edhe më të madhe. Zana ështe një provim larg diplomimit ne Fakultetin Ekonomik të UP’s, ndërsa gjatë tërë jetës është marrë me art. Është adhuruese e flaktë e artit dhe e të bukurës. Edhe organizimet i ka në gjak.
Zana është shumë aktive edhe në jetën shoqëroro-artistiko-kulturore të Prishtinës, dhe jo vetëm. Ajo është trimëresha e mirë me shoqe e shokë shumë. Flet rrjedhshëm gjuhën shqipe, angleze, sarkazmën dhe atë gjermane, si dhe është shofere e shkëlqyeshme.
Pasi që është e vetmja kandidate nga Suhareka, ajo premton subvencionimin dhe mbështetjen për Bilbilat e Mushtishtit si dhe angazhimin që fabrika “Ballkani” të prodhojë goma për fshirjen e gjërave të këqija.
Citat: “Premton se do t’i subvencionojë bilbilat e Mushtishtit dhe se do të përkujdeset që fabrika ‘Ballkani’ të prodhojë goma për fshirjen e gjërave të këqija”
komento përmes
unk nya_Latn als_Latn als_Latn als_Latn als_Latn als_Latn als_Latn als_Latn als_Latn